text: নার্সরা ব্যস্ত টিভি দেখতে, হারিয়ে গেল রোগীর কাটা আঙুল! তারপর
  আবারও চিকিত্সার গাফিলতির অভিযোগ উঠল শহর কলকাতার এক নামী বেসরকারি হাসপাতালের বিরুদ্ধে৷ একটি দুর্ঘটনায় রোগীর হাতের আঙুল বাদ যাওয়ায় সেই কাটা আঙুলের টুকরো হারিয়ে ফেলার অভিযোগ উঠল খোদ হাসপাতালের কর্মীদের বিরুদ্ধে৷ বুধবার ওই রোগী হাসপাতালে ভর্তি হওয়ার পর বৃহস্পতিবার অস্ত্রোপচারের কথা ছিল কিন্তু অস্ত্রোপচারের আগে থেকেই ওই ব্যক্তির কাটা আঙুলের অংশ আর খুঁজে পাননি হাসপাতালের কর্মীরা৷
  ঘটনার জেরে ওই রোগীর পরিবারের তরফ থেকে অভিযোগের আঙুল উঠেছে হাসপাতালের নিরাপত্তার বিরুদ্ধে৷ বুধবার হাওড়ায় নিজের অফিসের সামনেই বাইক দুর্ঘটনায় হাতের একটি আঙুল কাটা পড়ে যায় নিখিল চক্রবর্তী নামে এক ব্যক্তির৷ প্রথমে স্থানীয় হাসপাতালে ভর্তি করা হলে পরে সেখান থেকে সিএম আর আই তে স্থানান্তরিত করা হয়৷ নিখিলবাবুর স্ত্রী জানিয়েছেন, বুধবার রাতে সিএমআরআইয়ের তরফ থেকে ওই কাটা আঙুলটি জুড়ে দেওয়ার জন্য অস্ত্রোপচারের কথা বলা হয়৷ এমনকি বৃহস্পতিবার অস্ত্রোপচার করা হবে বলেও জানানো হয় তাই ওই আগুনের কাটা অংশটি সংরক্ষণ করে রাখা হয় কিন্তু বৃহস্পতিবার সকালে অস্ত্রোপচারের আগে হাসপাতালের নার্সরা জানান তাঁর কাটা অংশটি আর খুঁজে পাওয়া যাচ্ছে না৷
  হাসপাতাল কর্তৃপক্ষকে পুরো বিষয়টি জানালে সিসিটিভি খতিয়ে দেখে সঠিক তদন্তের আশ্বাস দিয়েছেন৷ এবং নিখিলবাবুর চিকিত্সা পরিষেবায় যাতে কোনও রকম গাফিলতি না হয় সে দিকেও নজর দেওয়ার কথা বলেছেন৷ হাসপাতাল কর্তৃপক্ষের তরফ থেকে তদন্তের পূর্ণ আশ্বাস দেওয়া হলেও তা মোটেও মানতে রাজি নন নিজেকে বাবুর স্ত্রী, তাঁর কথায় বুধবার যেহেতু ভারত বনাম নিউজিল্যান্ডের সেমিফাইনাল ম্যাচ ছিল তাই নার্সরা যে যার মতো মোবাইল ফোনে খেলা দেখতে ব্যস্ত ছিলেন আর্থিক সেই সময় তাঁর স্বামীর আঙুলের কাটা অংশটি হারিয়ে যায় বলে অভিযোগ করেছেন, শুধু তাই নয় তাঁর স্বামীর প্রতিবন্ধকতার জন্য দায় কে নেবে এই বিষয়েও প্রশ্ন তুলেছেন তিনি